ເຈົ້າໜ້າທີ່ ເກົາຫລີໃຕ້ ບຸກເຂົ້າກວດ ບໍລິສັດ ຮັກສາ ຄວາມປອດໄພ ປະທານາທິບໍດີ
​ໄອ​ຍະ​ການ ​ເກົາຫລີໃຕ້ ບຸກ​ເຂົ້າ​ກວດ​ຄົ້ນ​ ຫ້ອງ​ການ​ບໍລິສັດ Presidential Security Service ຊອກ​ຫາ​ລັກ​ຖານ ​ການ​ກະທໍາ​ຜິດ ​ຊື້​​ເຮືອນ​ພັກ​ບໍານານ.
ສື່ມວນຊົນ ເກົາຫລີໃຕ້ ກ່າວວ່າ ບັນດາໄອຍະການ ໄດ້ບຸກເຂົ້າ ກວດຄົ້ນຫ້ອງການຂອງ ບໍລິສັດ Presidential Security Service ເພື່ອຊອກຫາລັກຖານ ຂອງການກະທໍາຜິດ ໃນການ ຊື້ເຮືອນພັກບໍານານ ຂອງ ປະທານາທິບໍດີ Lee Myung-bak ໜັງສືພິມ Yonhap ລາຍງານວ່າ ບັນດາຜູ້ສອບສວນ ກໍາລັງຊອກຫາລັກຖານ ໃນວັນຈັນ ມື້ນີ້ ຂອງການກ່າວຫາວ່າ ມີການຊື້ຂາຍທີ່ບໍ່ຖືກຕ້ອງ ຂອງດີນຕອນນຶ່ງທີ່ຕັ້ງຢູ່ສຸດຂອງ ກຸງໂຊລ ເພື່ອຈະປຸກເຮືອນພັກບໍາ ນານໃຫ້ແກ່ ທ່ານ Lee ຫລັງຈາກທ່່ານອອກຈາກຕໍາແໜ່ງໃນ ເດືອນ ມັງກອນ ຈະມາເຖິງນີ້ ດີນປຸກເຮືອນ ໄດ້ຮ່ວມຊື້ກັບລູກຊາຍຂອງ ທ່ານ Lee ຄື Lee Si-hyng ແລະ ບໍລິສັດ Presidential Security Service ບັນດາຜູ້ຕິຊົມກ່າວວ່າ ບໍລິສັດ security service ຈ່າຍແພງເກີນໄປ ບັນດາຜູ້ສືບສວນກ່າວວ່າ ເຂົາເຈົ້າຈະສອບຖາມ ພັນລະຍາຂອງ ທ່ານ Lee ຄື ທ່ານນາງ Kim Yoon-ok ກ່ຽວກັບຄວາມອາດເປັນໄປໄດ້ທີ່ ທ່ານນາງ ພົວພັນກັບການຊື້ຂາຍນີ້ ຄໍາຖາມ ຈະມີຂຶ້ນເປັນລາຍລັກອັກສອນ ແທ່ນທີ່ຈະສອບຖານໂຕຕໍ່ໂຕ